I Audiosurf skal spilleren kontrollere et svevende kjøretøy som skal manøvreres nedover en fargerik flerfelts motorvei, og underveis samle på blokker. Målet med spillet er å score poeng ved å samle de fargede blokkene, og danne klynger med 3 eller flere blokker av samme farge. Jo flere blokker man samler i en klynge, desto flere poeng er det mulig å få. Spilleren kan velge mellom 14 forskjellige karakterer å spille, som er delt mellom tre vanskelighetsgrader. Hver karakter har dessuten sine egen unike evner.